**Instruks for driftsavtaleparter ved åpning flerbrukshaller i Oslo kommune i forbindelse med pågående koronapandemi.**

* De nasjonale smittevernreglene må følges til enhver tid.
* Driftsavtalepart må sørge for at sine lag får den nødvendige informasjonen om hvilke regler og retningslinjer som gjelder i hallen.
* Dersom driftsavtaleparten av ulike årsaker ikke ønsker å holde hallen åpen, må dette varsles og forklares til kontaktperson i Bymiljøetaten. Vi ønsker i utgangspunktet å holde alle flerbrukshallene åpne, men vil ikke pålegge driftsavtaleparter å åpne hallen dersom det ikke er ønskelig.
* Dersom flerbrukshallen åpnes, er driftsavtaleparten ansvarlig for å holde hallen åpen i hallens åpningstid. Dette innebærer at driftsavtalepartenmå stille med tilsynsvakt i åpningstiden, uavhengig av hvilke lag som utfører aktivitet.
* Det avholdes ikke arrangementer i hallene. Aktivitetstid i helger kan benyttes avdriftsavtalepart.
* Ordinære rutiner og oppgaver som påligger driftsavtalepart må utføres som normalt og registreres i ORRA.
* Flerbrukshallen må holdes låst under trening. Ny gruppe som skal trene kan ikke slippes inn i hallen før gruppen som har trent har avsluttet sin aktivitet. Det er kun utøvere, ledere og trenere som får slippe inn i hallen. Øvrige personer krever særskilt godkjenning.
* Driftsavtaleparten må sørge for at det foreligger et registreringssystem som sørger for at personer som er blitt eksponert for mulig smitte i flerbrukshallen kan kontaktes i etterkant. Denne informasjonen må lagres i to uker.
* Det må merkes opp soner for inn- og utslipp av treningsgrupper, slik at ulike grupper ikke kommer i fysisk kontakt med hverandre.
* Det må henges opp tilstrekkelig informasjon på utsiden av hallen og ved alle hallflater, oppholdsrom etc.
* De forskjellige idrettene må forholde seg til sitt særforbunds koronavettregler.
* Ingen, hverken utøvere eller ledere, kan møte i hallen dersom de har symptomer på luftveisinfeksjon.
* Arrangementer og kampaktivitet er ikke tillatt uten særskilt godkjenning av BYM.
* Det må være en dedikert person over 18 år når aktiviteten utøves for å påse at retningslinjene og nødvendig smittevern ivaretas. Utstyr og kontaktflater må vaskes grundig etter bruk. Dette er hvert enkelt idrettslag sitt ansvar. Idrettslagene må følgelig sørge for å ha antibac og annet nødvendig desinfeksjonsmateriell tilgjengelig. Tilsynsvakt har ansvaret for å vaske felles kontaktflater, f.eks. dørhåndtak, jevnlig.
* Garderober og toaletter holdes stengt. Tilsynsvakt kan låse opp toaletter i helt nødvendige tilfeller. Toalettet må rengjøres grundig etter bruk.
* Dersom driftsavtalepart eller idrettslag er i tvil om aktiviteten som planlegges kan gjennomføres i tråd med smittevernreglene, må BYM kontaktes.
* Brudd på smittevernreglene kan medføre at idrettslag utestenges eller at hallen stenges.

**Enhver beslutning av strengere art enn ovennevnte, tatt av anleggseier eller sentrale/lokale helsemyndigheter, overprøver retningslinjer gitt fra NIF/NFIF.**